CELEX: 62014TN0058
Language: hr
Date: 2014-01-27 00:00:00
Title: Predmet T-58/14: Tužba podnesena 27. siječnja 2014. – Stührk Delikatessen Import protiv Komisije

28.4.2014   
            
            
               HR
            
            
               Službeni list Europske unije
            
            
               C 129/25
            
         Tužba podnesena 27. siječnja 2014. – Stührk Delikatessen Import protiv Komisije
   (Predmet T-58/14)
   2014/C 129/32
   Jezik postupka: njemački
   
      Stranke
   
   
      Tužitelj: Stührk Delikatessen Import GmbH & Co. KG (Marne, Njemačka) (zastupnik: J. Sparr, odvjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku Komisije u predmetu AT. 39633 – kozice – C(2013)8286 final od 27. studenoga 2013., koja je tužitelju dostavljena 29. studenog 2013., u dijelu u kojem se odnosi na tužitelja;
            
         
               —
            
            
               podredno, u cijelosti poništi novčanu kaznu koja je izrečena tužitelju;
            
         
               —
            
            
               dodatno podredno, smanji iznos novčane kazne koja je izrečena tužitelju i odredi novčanu kaznu koja ne prelazi iznos od 188 300 eura;
            
         
               —
            
            
               naloži tuženiku snošenje troškova postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj, među ostalima, ističe, sljedeće tužbene razloge:
   
               —
            
            
               Komisija je pogrešno ocijenila da je tužitelj sudjelovao u sveobuhvatnom kartelu u Nizozemskoj, Belgiji, Francuskoj i Njemačkoj, jer je on za kupca u sjevernoj Njemačkoj samo vodio računa o cjenovnom okviru koji su odredila dva poduzeća sa značajnim udjelom na tržištu te je stoga sudjelovao samo u geografski i stvarno usko ograničenom protutržišnom sporazumu.
            
         
               —
            
            
               Tužitelj izlaže da nije ni podupirao dogovore o utvrđivanju cijena i količina kao ni sporazume o raspodjeli klijenata drugih sudionika za tržišta Nizozemske, Belgije i Francuske, koje je utvrdila Komisija, niti je imao saznanja o njima.
            
         
               —
            
            
               Tužitelj tvrdi da Komisija pravilno ustanovljene činjenice dijelom nije uzela u obzir te da ih je dijelom pogrešno ocijenila, protivno njihovom datiranju i sadržaju. S tim u vezi, tužitelj također prigovara da u okviru određivanja visine novčane kazne nije uzet u obzir veći broj olakotnih okolnosti.
            
         
               —
            
            
               Tužitelj nadalje smatra da su Komisijine Smjernice o metodi za utvrđivanje kazni iz 2006. i njihova primjena nezakonite te protivne načelu određenosti i okviru za određivanje novčanih kazni koji je odredio zakonodavac.
            
         
               —
            
            
               Podredno, tužitelj se poziva na to da je Komisija u spornom postupku bitno odstupila od metodike Smjernica o metodi za utvrđivanje kazni. Time ona nije poštivala činjenicu da je sama vezana svojim Smjernicama o metodi za utvrđivanje kazni i da je prešla dopušteni diskrecijski prostor. Nadalje je Komisija u ovom postupku arbitrarno odredila novčane kazne za sudionike te je glavnim sudionicima i poticateljima u utvrđenom sveobuhvatnom kartelu, protivno vlastitim utvrđenjima o pojedinačnoj težini povreda, odobrila veća smanjenja kazni nego što ih je odobrila tužitelju.